Пенчо Славейков
Пред буфета

chitanka.info

Пред буфета[0]

За да посрещне подир пладне гости,

сметът от свойте пътечки прибрала,

градината под сливовите сенки

е масите си чистичко постлала.

Но рано е. Не иде още никой.

И келнера, и той в премени нови,

облегнат дреме на буфета. Квачка

пред прага кътка пилците и рови.

[0] От своята маса през прозореца към улицата в тогавашното кафене „България“ (на ъгъла на ул. Левски и Аксаков) Славейков вижда, а понякога и посещава отсрещния „бюфет“ — барачка с маси пред нея, в североизточния ъгъл на Градската градина; в малка София тогава е било възможно и това, с което свършва стихотворението — квачка и пилета да ровят пред тоя „бюфет“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.